text:
 15.3.2012
 BG
 Официален вестник на Европейския съюз
 L 76/57
 РЕШЕНИЕ НА СЪВМЕСТНИЯ КОМИТЕТ НА ЕИП
 No 165/2011
 от 19 декември 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 152/2011 от 2 декември 2011 г. (1)
 (2)
 Регламент (ЕО) No 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе, Регламент (ЕО) No 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе, Регламент (ЕО) No 551/2004 на Европейския парламент и на Съвета от 10 март 2004 г. относно организацията и използването на въздушното пространство в единното европейско небе и Регламент (ЕО) No 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение бяха включени в Споразумението с Решение на Съвместния комитет на ЕИП No 67/2006 от 2 юни 2006 г. (2), със специфични за отделните държави адаптации.
 (3)
 Регламент (ЕО) No 1108/2009 на Европейския парламент и на Съвета от 21 октомври 2009 г. за изменение на Регламент (ЕО) No 216/2008 в областта на летищата, управлението на въздушното движение и аеронавигационното обслужване и за отмяна на Директива 2006/23/ЕО (3) следва да бъде включен в Споразумението.
 (4)
 Директива 2006/23/ЕО на Европейския парламент и на Съвета (4), която е включена в Споразумението, е отменена с Регламент (ЕО) No 1108/2009, въпреки че тя следва да продължи да се прилага, докато не отпадне от Споразумението, считано от датата, на която мерките, посочени в член 8в, параграф 10 от Регламент (ЕО) No 216/2008, изменен с Регламент (ЕО) No 1108/2009, започнат да се прилагат в рамките на Споразумението,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението се изменя, както следва:
 1.
 В точка 66н (Регламент (ЕО) No 216/2008 на Европейския парламент и на Съвета) се добавя следното тире:
 „—
 32009 R 1108: Регламент (ЕО) No 1108/2009 на Европейския парламент и на Съвета от 21 октомври 2009 г. (ОВ L 309, 24.11.2009 г., стр. 51).“
 2.
 В точка 66щ (Директива 2006/23/ЕО на Европейския парламент и на Съвета) се добавя следното:
 „За целите на настоящото споразумение разпоредбите на тази директива се четат със следната адаптация:
 Тази директива се прилага до датата, на която мерките, посочени в член 8в, параграф 10 от Регламент (ЕО) No 216/2008, изменен с Регламент (ЕО) No 1108/2009, започнат да се прилагат в рамките на Споразумението.“
 3.
 Текстът на точка 66щ (Директива 2006/23/ЕО на Европейския парламент и на Съвета) се заличава, считано от датата, на която мерките, посочени в член 8в, параграф 10 от Регламент (ЕО) No 216/2008, изменен с Регламент (ЕО) No 1108/2009, започнат да се прилагат в рамките на Споразумението.
 Член


text:
2
 Текстовете на Регламент (ЕО) No 1108/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 20 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5), или в деня на влизане в сила на Решение на Съвместния комитет на ЕИП No 163/2011 от 19 декември 2011 г. (6), в зависимост от това коя дата е по-късната.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 19 декември 2011 година.
 За Съвместния комитет на ЕИП
 Председател
 Kurt JÄGER
 (1) Вж. страница 36 от настоящия брой на Официален вестник.
 (2) ОВ L 245, 7.9.2006 г., стр. 18.
 (3) ОВ L 309, 24.11.2009 г., стр. 51.
 (4) ОВ L 114, 27.4.2006 г., стр. 22.
 (5) Без отбелязани конституционни изисквания.
 (6) Вж. страница 51 от настоящия брой на Официален вестник.

type: contracts

jurisdiction: EU


text:
 Важна правна забележка
 |
 21998D0709(21)
 Официален вестник n° L 193 , 09/07/1998 стр. 0065 - 0066 специално чешко издание глава 11 том 03 стр. 77 - 78 специално испанско издание глава 11 том 03 стр. 77 - 78 специално унгарско издание глава 11 том 03 стр. 77 - 78 специално литвийско издание глава 11 том 03 стр. 77 - 78 LV.ES глава 11 том 03 стр. 77 - 78 MT.ES глава 11 том 03 стр. 77 - 78 PL.ES глава 11 том 03 стр. 77 - 78 SK.ES глава 11 том 03 стр. 77 - 78 специално словенско издание глава 11 том 03 стр. 77 - 78
 Решение No 104/97 на Съвместния комитет на ЕИПот 17 декември 1997 годиназа изменение на приложения ХI (Телекомуникационни услуги) и ХIV (Конкуренция) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложения ХI и ХIV към Споразумението са изменени с Решение No 25/95 на Съвместния комитет на ЕИП [1];като има предвид, че Директива 95/51/ЕО на Комисията от 18 октомври 1995 г. за изменение на Директива 90/388/ЕИО относно премахването на ограниченията при използването на кабелните телевизионни мрежи за предоставяне на вече либерализирани телекомуникационни услуги [2] следва да бъде включена в Споразумението,РЕШИ:Член 1Към точка 3 (Директива 90/388/ЕИО на Комисията) от приложение ХI към Споразумението се добавя следното тире:- "— 395 L 0051: Директива 95/51/ЕО на Комисията от 18 октомври 1995 г. (ОВ L 256, 26.10.1995 г., стр. 49)."Член 2Към точка 13 (Директива 90/388/ЕИО на Комисията) от приложение ХIV към Споразумението се добавя следното тире:- "— 395 L 0051: Директива 95/51/ЕО на Комисията от 18 октомври 1995 г. (ОВ L 256, 26.10.1995 г., стр. 49).За целите на настоящото споразумение разпоредбите на Директива 95/51/ЕО се четат със следната адаптация:Исландия привежда в действие мерките необходими за изпълнение на изискванията на Директива 95/51/ЕО от 1 януари 1998 г., при положение че:i) разреши на бъдещите доставчици на гласови телефонни услуги да започнат експериментално и за ограничен период от време осигуряване на услуги преди тази дата;ii) съобщи преди тази дата бъдещите изисквания за издаване на разрешения."Член 3Текстовете на Директива 95/51/ЕО на исландски и норвежки език, които се прилагат към съответните езикови версии на настоящото решение, са автентични.Член 4Настоящото решение влиза в сила на 18 декември 1997 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 5Настоящото решение се публикува в раздела ЕИП и в притурката ЕИП на Официален вестник на Европейските общности.Съставено в Брюксел на 17 декември 1997 година.За Съвместния комитет на ЕИППредседателE. Bull[1] ОВ L 251, 19.10.1995 г., стр. 31.[2] ОВ L 256, 26.10.1995 г., стр. 49.--------------------------------------------------


text:
 Важна правна забележка
 |
 22005A1201(01)
 Официален вестник n° L 315 , 01/12/2005 стр. 0021 - 0026
 20051124Споразумениемежду Европейския съюз и Канада за установяване на рамка за участието на Канада в провежданите от Европейския съюз операции по управление на кризиЕВРОПЕЙСКИЯТ СЪЮЗ,от една страна, иКАНАДА,от друга страна,по-нататък наричани "страните",като имат предвид, че:(1) Европейският съюз (ЕС) може да реши за предприеме действие в областта на управлението на кризи.(2) Европейският съвет от Севиля от 21 и 22 юни 2002 г. прие правилата относно извършването на консултации и сътрудничеството между Европейския съюз и Канада в областта на управлението на кризи.(3) Европейският съюз ще вземе решение дали трети държави ще бъдат поканени да участват в провежданите от Европейския съюз операции по управление на кризи. Канада може да приеме поканата на Европейския съюз и да представи предложение относно своя принос. В такъв случай Европейският съюз ще се произнесе по приемането на предложения от Канада принос.(4) Ако Европейският съюз реши да предприеме военна операция по управление на криза, при която се прибягва до средствата и капацитета на НАТО, Канада може да изрази намерението си по принцип да участва в операцията.(5) Общите условия относно участието на Канада в провежданите от Европейския съюз операции по управление на кризи не би трябвало да бъдат определяни поотделно за всяка операция, а е необходимо да бъдат определени от споразумение, установяващо рамката на такова евентуално бъдещо участие.(6) Това Споразумение не би трябвало да нарушава независимостта на вземане на решения на Европейския съюз и не би трябвало да предрешава начина на вземане от страна на Канада на решения във всеки отделен случай за участие в провежданите от Европейския съюз операции по управление на кризи,СЕ СПОРАЗУМЯХА ЗА СЛЕДНОТО:РАЗДЕЛ IОБЩИ РАЗПОРЕДБИЧлен 1Разпоредби относно участието1. След взетото решение от Европейския съюз да покани Канада да участва в провеждана от Европейския съюз операция по управление на криза, и след като Канада реши по принцип да вземе участие в нея, Канада трябва да представи информация относно приноса, който може да предостави на Европейския съюз.2. В случай че Европейският съюз реши да предприеме военна операция по управление на криза, при която се прибягва до средствата и капацитета на НАТО, Канада трябва да информира Европейския съюз за евентуалното си намерение да участва в операцията и трябва да представи след това информация относно приноса, който смята да предостави на Европейския съюз.3. Оценката от страна на Европейския съюз на приноса на Канада се извършва чрез консултация с нея.4. Европейският съюз информира Канада с изпратено своевременно писмо за резултатите от оценката, с цел осигуряване на участието ѝ в съответствие с разпоредбите на настоящото споразумение.Член 2Рамка1. Канада се присъединява към съвместното действие, по силата на което Съветът на Европейския съюз решава Европейския съюз да провежда операция по управление на криза, както и към всяко съвместно действие или решение, по силата на което Съветът на Европейския съюз решава да измени или да удължи срока на мандата на провежданата от Европейския съюз операция по управление на криза, съгласно разпоредбите на настоящото споразумение и необходимите правила относно прилагането му.2. Участието на Канада в провежданата от Европейския съюз операция


text: по управление на криза не трябва да накърнява самостоятелността при вземането на решения от страна на Европейския съюз.Член 3Статус на персонала и въоръжени сили1. Статусът на персонала, който Канада командирова в рамките на провежданата от Европейския съюз операция по управление на криза, и/или силите, които Канада предоставя на разположение за провеждана от Европейския съюз военна операция по управление на криза, се управлява от споразумението относно статуса на мисията/силите, ако има такова, сключено между Европейския съюз и държавата (или държавите) в която(които) се провежда операцията.2. Статусът на персонала, който е командирован към главния щаб или частите на командването, разположени извън държавата (или държавите) в която(които) се извършва провежданата от Европейския съюз операция по управление на криза, се управлява от договореностите между компетентните власти, които управляват главния щаб и съответните части на командването от една страна, и от компетентните канадски власти от друга страна.3. Без да се засяга посоченото в параграф 1 на настоящия член споразумение относно статуса на мисията/силите, персоналът, участващ в провежданата от Европейския съюз операция по управление на криза, остава под канадска юрисдикция.4. Без да се засяга посоченото в параграф 1 на настоящия член споразумение относно статуса на мисията/силите, Канада е длъжна да отговаря на всяка жалба, свързана с участието на някой от нейните служители в провеждана от Европейския съюз операция по управление на криза, независимо дали тя е подадена от един от нейните служители или го засяга.5. В случай на смърт, нараняване, загуба или вреда, причинени на физически или юридически лица от държавата или държавите, в която(които) се провежда операцията, Канада изплаща обезщетения, когато е установена отговорността ѝ, съгласно условията, предвидени в Споразумението относно статуса на мисията/силите, посочено в параграф 1 на настоящия член, ако има такова.6. Канада се ангажира да направи декларация относно отказа си от искане на обезщетения срещу всяка държава, участваща в провеждана от Европейския съюз операция по управление на криза, в която Канада взема участие, като трябва да направи това по време на подписването на настоящото Споразумение. Модел на декларацията фигурира в приложението към настоящото Споразумение.7. Европейският съюз се ангажира неговите държавите-членки да направят декларация относно отказа си от искане на обезщетения срещу Канада, когато тя участва в провеждана от Европейския съюз операция по управление на криза, като те трябва да направят това по време на подписването на настоящото Споразумение. Модел на декларацията фигурира в приложението към настоящото Споразумение.Член 4Класифицирана информация1. Канада трябва да следи канадският персонал да спазва основните принципи и минималните изисквания, определени в регламента на Съвета на Европейския съюз относно сигурността, фигуриращ в Решение 2001/264/ЕО на Съвета [1], когато тя борави с класифицирана информация на Европейския съюз в рамките на провеждана от Европейския съюз операция по управление на криза. Канада трябва да следи също така канадският персонал да спазва допълнителните инструкции относно класифицираната информация на Европейския съюз, която ѝ се предава от компетентните власти, включително от командващия операцията на Европейския съюз в рамките на провеждана от Европейския съюз военна операция по управление на криза, или от ръководителя на мисията на Европейския съюз в рамките на провеждана от Европейския съюз гражданска операция


text: по управление на криза, без да се засягат разпоредбите на член 6, параграф 2, и на член 10, параграф 2.2. Ако Европейският съюз получи класифицирана информация от Канада, тя трябва да се ползва със защита, която да отговаря на нейната поверителност, и е еквивалентна на стандартите, установени от нормативната уредба относно класифицираната информация на Европейския съюз.3. Ако Европейският съюз и Канада сключат споразумение относно процедурите за сигурност при обмена на класифицирана информация, разпоредбите на това споразумение се прилагат в контекста на провежданата от Европейския съюз операция по управление на криза.РАЗДЕЛ IIРАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ПО УПРАВЛЕНИЕ НА КРИЗИЧлен 5Командирован персонал в рамките на провеждана от Европейския съюз гражданска операция по управление на криза1. Канада следи нейният персонал, който е командирован в рамките на провеждана от Европейския съюз гражданска операция по управление на криза, да изпълнява своята мисия в съответствие с:а) съвместното действие и неговите по-късни изменения, предвидени в член 2, параграф 1 на настоящото споразумение;б) оперативния план;в) мерките относно прилагането.2. Канада трябва да информира своевременно ръководителя на провежданата от Европейския съюз гражданска операция по управление на криза, както и Генералния секретариат на Съвета на Европейския съюз за всяка настъпила промяна относно нейния принос към тази операция.3. Персоналът, командирован в рамките на провежданата от Европейския съюз гражданска операция по управление на криза, трябва да премине през медицински преглед, да бъде ваксиниран с ваксините, които компетентните канадски валсти сметнат за необходими, и да получи от компетентен орган на Канада медицинско удостоверение относно годността му да участва в операцията. Персоналът, който е командирован в рамките на провежданата от Европейския съюз гражданска операция по управление на криза, трябва да представи копие от това удостоверение.Член 6Йерархия на управлението1. Персоналът, който е командирован от Канада, изпълнява своите функции и определя поведението си като взема единствено предвид интересите на провежданата от Европейския съюз гражданска операция по управление на криза, без да се засягат разпоредбите на параграф 2.2. Всички членове на персонала остават изцяло под командването на своите национални органи.3. Националните власти предават оперативния контрол на ръководителя на мисията на провежданата от Европейския съюз гражданска операция по управление на криза, който осъществява командването чрез йерархична структура за управление и контрол.4. Ръководителят на мисията ръководи провежданата от Европейския съюз гражданска операция по управление на криза и осигурява ежедневното ѝ управление.5. Канада има еднакви права и задължения по отношение на ежедневното управление на операцията, както участващите в нея държави-членки на Европейския съюз, в съответствие с правните инструменти, предвидени в член 2, параграф 1 на настоящото споразумение.6. Ръководителят на мисията на провежданата от Европейския съюз гражданска операция по управление на криза е отговорен по въпросите на дисциплината на персонала, участващ в провежданата от Европейския съюз гражданска операция по управление на криза. Съответният национален орган налага дисциплинарни мерки, когато това е необходимо.7. Канада определя звено за контакт с националните контингенти (ЗКНК) за представляване на националния си контингент в рамките на операцията. Звеното за контакт с националните контингенти се отчита пред ръководителя на мисията на провежданата от Европейския съюз гражданска операция по управление на криза по въпросите от национален характер, свързани


text: с операцията, и също така отговаря ежедневно за дисциплината в рамките на контингента.8. Европейският съюз взема решение за прекратяване на операцията след провеждане на консултации с Канада, при положение че тази страна все още участва в провежданата от Европейския съюз гражданска операция по управление на криза към датата на приемане на решението за нейното приключване.Член 7Финансови аспектиКанада поема всички разходи, свързани с участието си в операцията, с изключение на тези, които са обект на съвместно финансиране, така както е предвидено в оперативния бюджет на операцията. Тази разпоредба не нарушава разпоредбите на член 8.Член 8Принос към оперативния бюджет1. Канада допринася за финансирането на оперативния бюджет на провежданата от Европейския съюз гражданска операция по управление на криза, без да се засягат разпоредбите на параграф 3.2. Всеки финансов принос на Канада към оперативния бюджет трябва да бъде равен на по-малката от следните две суми:а) референтната сума, умножена по съотношението между нейния брутен национален доход и общата сума от брутния национален доход на всички държави, участващи в оперативния бюджет на операцията; илиб) референтната сума на оперативния бюджет, умножена по съотношението между броя на участващия в операцията неин личен състав и общия брой на целия личен състав, ангажиран от всички участващи в операцията държави.3. Европейският съюз трябва по принцип да освободи Канада от финансово участие в провеждана от Европейския съюз гражданска операция по управление на криза, когато той реши, че вземайки участие в операцията, Канада предоставя значителен принос, който е от основно значение за тази операция.4. При необходимост се сключва споразумение относно практическите правила на заплащането между ръководителя на мисията на провежданата от Европейския съюз гражданска операция по управление на криза и канадските компетентни административни служби по отношение на приноса на Канада към оперативния бюджет на провежданата от Европейския съюз гражданска операция по управление на криза. Това споразумение трябва да съдържа по-специално разпоредби относно:а) сумата, която ще се внесе;б) начините на заплащане на финансовия принос;в) процедурата по извършване на проверка.5. Въпреки разпоредбите на параграфи 1 и 2 Канада не участва във финансирането на дневните пари, изплащани на персонала на държавите-членки на Европейския съюз.РАЗДЕЛ IIIРАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ПО УПРАВЛЕНИЕ НА КРИЗИЧлен 9Участие в провеждана от Европейския съюз военна операция по управление на криза1. Канада следи членовете на нейните сили и на нейния персонал, които участват в провежданата от Европейския съюз военна операция по управление на криза, да изпълняват своята мисия в съответствие с:а) съвместното действие и неговите по-късни изменения, предвидени в член 2, параграф 1 на настоящото споразумение;б) оперативния план;в) мерките относно прилагането.2. Канада трябва да информира своевременно командващия операцията на Европейския съюз за всяка настъпила промяна относно нейния принос към тази операция.Член 10Йерархия на управлението1. Персоналът, който е командирован от Канада, изпълнява своите функции и определя поведението си като взема единствено предвид интересите на провежданата от Европейския съюз военна операция по управление на криза, без да засяга разпоредбите на параграф 2.2. Всички членове на силите и на персонала, участващи в провежданата от Европейския съюз военна операция по управление на криза, остават изцяло под командването на своите национални власти.3. Националните власти предават командването


text: и/или оперативния и тактически контрол над своите сили и персонал на командващия операцията на Европейския съюз. Той или тя има право да делегира своите правомощия.4. Канада има еднакви права и задължения по отношение на ежедневното управление на операцията, както участващите в нея държави-членки на Европейския съюз, в съответствие с правните инструменти, предвидени в член 2, параграф 1 на настоящото споразумение.5. Командващият операцията на Европейския съюз може след извършване на консултации с Канада да поиска във всеки един момент прекратяване на приноса на тази страна.6. Канада определя висш военен представител (ВВП), който ще представлява нейния национален контингент в рамките на провежданата от Европейския съюз военна операция по управление на криза. Висшият военен представител извършва консултации с командващия силите на Европейския съюз по всеки свързан с операцията въпрос и отговаря ежедневно за дисциплината в рамките на контингента.Член 11Финансови аспектиБез да се засягат разпоредбите на член 12, Канада поема всички разходи, свързани с участието ѝ в операцията, с изключение на тези, които са обект на съвместно финансиране, предвидено от правните инструменти, визирани в член 2, параграф 1 на настоящото споразумение, както и в Решение 2004/197/ОВППС на Съвета от 23 февруари 2004 г. за създаване на механизъм за администриране на общите разходи на операциите на Европейския съюз с военни и отбранителни последици [2].Член 12Принос към общите разходи1. Канада допринася за финансирането на общите разходи по провежданата от Европейския съюз военна операция по управление на криза, без да се засягат разпоредбите на параграф 3.2. Всеки финансов принос на Канада към общите разходи трябва да бъде равен на по-малката от следните две суми:а) референтната сума на общите разходи, умножена по съотношението между нейния брутен национален доход и общата сума от брутния национален доход на всички държави, участващи във финансирането на общите разходи по операцията; илиб) референтната сума на общите разходи, умножена по съотношението между броя на участващия в операцията неин личен състав и общия брой на целия личен състав, ангажиран от всички участващи в операцията държави.По време на изчисляването на сумата, предвидена в буква б) по-горе, в случай че Канада командирова персонал единствено към командния център на операцията или силите, използваното съотношение се получава като се съотнася личният състав на тази държава с общия брой на личния състав на съответните командни центрове. Ако случаят не е такъв, използваното съотношение се получава като се съотнася целият командирован личен състав от Канада с общия брой на личния състав, участващ в операцията.3. Европейският съюз трябва по принцип да освободи Канада от финансово участие в общите разходи по провеждана от Европейския съюз определена военна операция по управление на криза, когато той реши, че вземайки участие в операцията, Канада предоставя значителен принос към средствата и/или капацитета, в зависимост от случая, който е от основно значение за тази операция.4. При необходимост се сключва споразумение между от една страна администратора, предвиден от Решение 2004/197/ОВППС на Съвета от 23 февруари 2004 г. за създаване на механизъм за администриране на общите разходи на операциите на Европейския съюз с военни и отбранителни последици, и компетентните канадски административни власти от друга страна. Това споразумение трябва да съдържа


text: по-специално разпоредби относно:а) сумата, която ще се внесе;б) начините на заплащане на финансовия принос;в) процедурата по извършване на проверка.РАЗДЕЛ IVЗАКЛЮЧИТЕЛНИ РАЗПОРЕДБИЧлен 13Изисквания относно прилагането на настоящото споразумениеБез да се засягат разпоредбите на член 8, параграф 4, и на член 12, параграф 4, генералният секретар на Съвета на Европейския съюз, върховен представител по въпросите на външната политика и политиката за сигурност, и компетентните канадски власти приемат необходимите технически и административни изисквания относно прилагането на настоящото споразумение.Член 14Неизпълнение на задължениятаАко една от страните не спазва задълженията, които има по силата на настоящото споразумение, другата страна има право да прекрати настоящото споразумение с едномесечно предизвестие.Член 15Уреждане на споровеВсеки спорен въпрос, възникнал при тълкуването или прилагането на настоящото споразумение, се урежда по дипломатически път между страните.Член 16Влизане в сила1. Настоящото споразумение влиза в сила на първия ден от първия месец след датата на която договарящите се страни се информират взаимно за изпълнението на вътрешните процедури, които са необходими за влизането му в сила.2. Настоящото споразумение следва да бъде преразгледано най-късно до 1 юни 2008 г., и след тази дата най-малко веднъж на всеки три години.3. Страните могат да изменят настоящото споразумение в писмен вид по взаимно съгласие.4. Настоящото споразумение може да бъде денонсирано от всяка една от страните чрез изпратено до другата страна писмено известие за денонсиране. Денонсирането влиза в сила шест месеца след получаването на известието от другата страна.В ДОКАЗАТЕЛСТВО ЗА КОЕТО, долуподписаните упълномощени представители полагат собственоръчно подпис под настоящото споразумение.Съставено в Брюксел на двадесет и четвърти ноември две хиляди и пета година, в два екземпляра, на английски и френски език, като всяка една от тези езикови версии има еднаква юридическа сила.За Европейския съюз+++++ TIFF +++++За Канада+++++ TIFF +++++[1] ОВ L 101, 11.4.2001 г., стр. 1. Решение, изменено с Решение 2004/194/ЕО (ОВ L 63, 28.2.2004 г., стр. 48).[2] ОВ L 63, 28.2.2004 г., стр. 68. Решение, последно изменено с Решение 2005/68/ОВППС (ОВ L 27, 29.1.2005 г., стр. 59).--------------------------------------------------20051124ПРИЛОЖЕНИЕДЕКЛАРАЦИИДекларация на държавите-членки на Европейския съюзДържавите-членки на Европейския съюз, които прилагат съвместно действие на Европейския съюз относно провеждана от Европейския съюз операция по управление на криза, в която взема участие Канада, ще полагат усилия, доколкото вътрешната им правна уредба го позволява, да не предявяват на реципрочна основа и доколкото е възможно искове за обезщетения срещу Канада в случай на нараняване или смърт на членове на персонала им, или в случай на възникване на щета или загуба, свързани с притежаваните от тях вещи, които се използват в рамките на провежданата от Европейския съюз операция по управление на криза, ако нараняването, смъртта, щетата или загубата:- е причинена от членовете на канадския персонал при изпълнение на задачите им по провежданата от Европейския съюз операция по управление на криза, освен в случай на допускане на сериозна небрежност или извършване на умишлено нарушение, или- произтича от използването на вещи, независимо от техния вид, които принадлежат на Канада, при условие че тези вещи са били използвани за целите на операцията и в случай на допусната сериозна небрежност или извършване на умишлено нарушение от страна на използващите тези вещи членове на канадския персонал,


text: участващи в провежданата от Европейския съюз операция по управление на криза.Декларация на КанадаКанада, която се присъединява към съвместно действие на Европейския съюз относно провеждана от Европейския съюз операция по управление на криза, ще полага усилия, доколкото вътрешната ѝ правна уредба го позволява, да не предявява на реципрочна основа и доколкото е възможно искове за обезщетения срещу всяка друга държава, участваща в провежданата от Европейския съюз операция по управление на криза, в случай на нараняване или смърт на членове на нейния персонал, или в случай на възникване на щета или загуба, свързани с притежаваните от нея вещи, които се използват в рамките на провежданата от Европейския съюз операция по управление на криза, ако нараняването, смъртта, щетата или загубата:- е причинена от членове на персонала при изпълнение на задачите им по провежданата от Европейския съюз операция по управление на криза, освен в случай на допускане на сериозна небрежност или извършване на умишлено нарушение, или- произтича от използването на вещи, независимо от техния вид, които принадлежат на държавите, участващи в провежданата от Европейския съюз операция по управление на криза, при условие че тези вещи са били използвани за целите на операцията и в случай на допусната сериозна небрежност или извършване на умишлено нарушение от страна на използващите тези вещи членове на персонала, участващи в провежданата от Европейския съюз операция по управление на криза.--------------------------------------------------


text:
 30.3.2017
 BG
 Официален вестник на Европейския съюз
 L 85/45
 РЕШЕНИЕ НА СЪВМЕСТНИЯ КОМИТЕТ НА ЕИП
 No 222/2015
 от 25 септември 2015 година
 за изменение на приложение XIII (Транспорт) към Споразумението за ЕИП [2017/529]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива (ЕС) 2015/653 на Комисията от 24 април 2015 г. за изменение на Директива 2006/126/ЕО на Европейския парламент и на Съвета относно свидетелства за управление на превозни средства (1) следва да бъде включена в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 24е (Директива 2006/126/ЕО на Европейския парламент и на Съвета) от приложение XIII към Споразумението за ЕИП се добавя следното тире:
 „—
 32015 L 0653: Директива (ЕС) 2015/653 на Комисията от 24 април 2015 г. (ОВ L 107, 25.4.2015 г., стр. 68).“
 Член 2
 Текстовете на Директива (ЕС) 2015/653 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2015 година.
 За Съвместния комитет на ЕИП
 Председател
 Ingrid SCHULERUD
 (1) ОВ L 107, 25.4.2015 г., стр. 68.
 (*1) Без отбелязани конституционни изисквания.


text:
 14.11.2012
 BG
 Официален вестник на Европейския съюз
 L 317/1
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверявани в последната версия на документа на ИКЕ на ООН за статута TRANS/WP.29/343, който е на разположение на електронен адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 41 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на мотоциклети по отношение на шума
 Включващо всички текстове в сила до:
 серия от изменения 04 — Дата на влизане в сила: 13 април 2012 г.
 СЪДЪРЖАНИЕ
 1.
 Обхват
 2.
 Определения, термини и символи
 3.
 Заявление за одобрение
 4.
 Маркировки
 5.
 Одобрение
 6.
 Спецификации
 7.
 Промяна и разширение на одобрението на тип мотоциклет или на тип изпускателна или шумозаглушителна уредба (уредби)
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждането на изпитвания за одобрение, както и на органите по одобряването на типа
 12.
 Преходни разпоредби
 ПРИЛОЖЕНИЯ
 ПРИЛОЖЕНИЕ 1 —
 Съобщение
 ПРИЛОЖЕНИЕ 2 —
 Оформление на маркировките за одобрение
 ПРИЛОЖЕНИЕ 3 —
 Методи и уреди за измерване на шума, излъчван от мотоциклети
 ПРИЛОЖЕНИЕ 4 —
 Спецификации за изпитвателната площадка
 ПРИЛОЖЕНИЕ 5 —
 Изпускателни или шумозаглушителни уредби, съдържащи влакнести материали
 ПРИЛОЖЕНИЕ 6 —
 Максимални стойности на нивата на шума
 ПРИЛОЖЕНИЕ 7 —
 Допълнителни разпоредби за излъчвания шум
 ПРИЛОЖЕНИЕ 8 —
 Декларация за съответствие с допълнителните разпоредби за излъчвания шум
 1. ОБХВАТ
 Настоящото правило се прилага за превозни средства от категория L3
 (1) по отношение на шума.
 2. ОПРЕДЕЛЕНИЯ, ТЕРМИНИ И СИМВОЛИ
 За целите на настоящото правило:
 2.1. „одобрение на мотоциклет“ е одобрението на тип мотоциклет по отношение на шума;
 2.2. „тип мотоциклет по отношение на нивото на шума и изпускателната уредба“ са мотоциклети, между които няма съществени разлики, по-специално по отношение на следните елементи:
 2.2.1.
 тип на двигателя (двутактов или четиритактов, бутален или ротационен, брой и работен обем на цилиндрите, брой и тип на карбураторите или системите за впръскване на гориво, разположение на клапаните, номинална максимална полезна мощност и съответна честота на въртене). При ротационните двигатели за обем се счита удвоеният работен обем на камерата;
 2.2.2.
 тип на предаването, по-специално брой и предавателно число на предавките;
 2.2.3.
 брой, тип и разположение на изпускателните или шумозаглушителните уредби;
 2.3. „изпускателна или шумозаглушителна уредба“ е пълният комплект от елементи, необходими за намаляване на шума, излъчван от двигателя на мотоциклета и неговите отработили газове;
 2.3.1.
 „оригинална изпускателна или шумозаглушителна уредба“ е уредбата от типа, с който е съоръжено превозното средство при одобрението на типа или при разширението на одобрението на типа. Това може да бъде също и резервна част от производителя на превозното средство;
 2.3.2.
 „неоригинална изпускателна или шумозаглушителна уредба“ е уредбата от тип, различен на този, с който е съоръжено превозното средство при одобрението на типа или при разширението на одобрението на типа;
 2.4. „изпускателни или шумозаглушителни уредби от различен тип“ са уредбите, между които има съществени разлики, като тези


text:
разлики могат да се отнасят до следните характеристики:
 2.4.1.
 уредби, чиито елементи имат различни фабрични или търговски марки;
 2.4.2.
 уредби, при които характеристиките на материалите на определен елемент са различни или елементите имат различна форма и размери;
 2.4.3.
 уредби, при които принципите на работа най-малко на един елемент са различни;
 2.4.4.
 уредби, чиито елементи са съчетани по различен начин;
 2.5. „елемент на изпускателна или шумозаглушителна уредба“ е един от отделните елементи, чиято съвкупност образува изпускателната уредба (например: изпускателни тръби или тръбопроводи, шумозаглушители в тесния смисъл на думата) и, по целесъобразност, на всмукателната уредба (въздушен филтър).
 Ако двигателят е съоръжен с всмукателна уредба (въздушен филтър и/или заглушител на всмукването), необходима за спазването на граничните стойности на нивото на шума, тази уредба трябва да се разглежда като елемент със същото значение, както самата изпускателна уредба;
 2.6. „Маса в готовност за движение“ (според определението в раздел 4.1.2 от ISO 6726: 1988) е масата на превозното средство, подготвено за нормална експлоатация и оборудвано със следното оборудване:
 а)
 пълно електрическо оборудване, включително устройствата за осветяване и сигнализация, предоставени от производителя;
 б)
 всички инструменти и устройства, изисквани от разпоредбите, по отношение на които се измерва масата на превозно средство, което не е в готовност за движение;
 в)
 напълно заредени резервоари за течности, за да се осигури правилното функциониране на всяка част на превозното средство, като резервоарът за гориво е пълен най-малко 90 % от вместимостта, указана от производителя;
 г)
 допълнително оборудване, обикновено доставяно от производителя, което е в повече от необходимото за нормална експлоатация (комплект инструменти, багажник (багажници), предно стъкло (стъкла), предпазно оборудване и т.н.).
 Бележки:
 1.
 В случай на превозно средство, което работи със смес от гориво и масло:
 1.1.
 когато горивото и маслото се смесват предварително, думата „гориво“ се тълкува като включваща такава смес от гориво и масло;
 1.2.
 когато горивото и маслото се измерват отделно, думата „гориво“ се тълкува като включваща само бензина. [„Маслото“ в този случай вече е включено в буква в) от настоящата точка.];
 2.7. „Номинална максимална полезна мощност“ е номиналната мощност на двигателя, определена в ISO No 4106: 2004.
 Символът Pn означава числовата стойност на номиналната максимална полезна мощност, изразена в киловати;
 2.8. „Номинална честота на въртене на двигателя“ е честотата на въртене на двигателя, при която двигателят развива своята максимална полезна мощност, обявена от производителя.
 Символът S обозначава числовата стойност на номиналната честота на въртене на двигателя, изразена в обороти в минута; (2)
 2.9. „специфична мощност на двигателя на единица маса“ е отношението на номиналната максимална полезна мощност на превозното средство към неговата маса. Тя се определя по формулата:
 където mkerb е числовата стойност на масата в готовност за движение, определена в точка 2.6 по-горе, изразена в килограми.
 Символът PMR означава специфичната мощност на двигателя на единица маса;
 2.10. „максимална скорост“ е максималната скорост на превозното средство, определена в ISO 7117: 1995.
 Символът vmax означава максималната скорост.
 2.11. „блокирана предавка“ е управление на силовото предаване, така че предавателното отношение не може да се променя по време на изпитването;
 2.12. „двигател“ е източникът на мощност на превозното средство без разглобяеми


text:
принадлежности.
 2.13. По-долу е дадена таблица, съдържаща всички символи, използвани в настоящото правило:
 Символ
 Мерни единици
 Обяснение
 Позоваване
 AA’
 —
 мислена линия по пистата за изпитване
 приложение 4, фигура 1
 a
 wot
 m/s2
 изчислено ускорение
 приложение 3, точка 1.4.2
 a
 wot,ref
 m/s2
 предписано базово ускорение
 приложение 3, точка 1.3.3.3.1.2
 a
 urban
 m/s2
 предписано целево ускорение
 приложение 3, точка 1.3.3.3.1.2
 BB’
 —
 мислена линия по пистата за изпитване
 приложение 4, фигура 1
 CC’
 —
 мислена линия по пистата за изпитване
 приложение 4, фигура 1
 k
 —
 тегловен коефициент за предавката
 приложение 3, точка 1.4.3
 k
 p
 —
 коефициент на частична мощност
 приложение 3, точка 1.4.4
 L
 dB(A)
 ниво на звуковото налягане
 приложение 3, точка 1.4.1
 l
 PA
 m
 разстояние на предварителното ускоряване
 приложение 3, точка 1.3.3.1.1
 m
 kerb
 kg
 маса на превозното средство в готовност за движение
 точка 2.6
 m
 t
 kg
 маса на изпитване на превозното средство
 приложение 3, точка 1.3.2.2
 n
 min–1
 измерена честота на въртене
 —
 n
 idle
 min–1
 честота на въртене на двигателя на празен ход
 —
 n
 wot(i)
 min–1
 n
 PP’ съответстваща на L
 wot(i)
 приложение 7, точка 2.6
 PP’
 —
 мислена линия по пистата за изпитване
 приложение 4, фигура 1
 PMR
 —
 специфична мощност на двигателя на единица маса
 точка 2.9
 P
 n
 kW
 номинална максимална полезна мощност
 точка 2.7
 S
 min–1
 номинална честота на въртене
 точка 2.8
 v
 km/h
 измерена скорост на превозното средство
 —
 v
 max
 km/h
 максимална скорост
 точка 2.10
 v
 test
 km/h
 предписана скорост на изпитване
 приложение 3, точка 1.3.3.1.1
 Следните индекси се използват за указване на мястото или по-скоро на момента на измерване на честотата на въртене на двигателя n и скоростта на превозното средство v:
 а)
 AA’ означава, че измерването е извършено в момента, в който предната част на превозното средство премине линията AA’ (вж. приложение 4, фигура 1); или
 б)
 PP’ означава, че измерването е извършено в момента, в който предната част на превозното средство премине линията PP’ (вж. приложение 4, фигура 1); или
 в)
 BB’ означава, че измерването е извършено в момента, в който задната част на превозното средство премине линията BB’ (вж. приложение 4, фигура 1);
 При изчисляването на a
 wot (ускорение при напълно отворена дроселна клапа) и измерването на L (ниво на звуковото налягане) за указване на предавката, използвана при изпитването, се използват следните индекси:
 а)
 „(i)“ означава в случай на изпитване с две предавки по-ниската предавка (т.е. предавката с по-голямо предавателно отношение), а в различен случай — единствената използвана предавка или положение на превключвателя на предавките при изпитването; или
 б)
 „(i + 1)“ означава в случай на изпитване с две предавки по-високата предавка (т.е. предавката с по-малко предавателно отношение).
 Измереното ниво на звуковото налягане L също е обозначено с индекс, указващ типа на съответното изпитване:
 а)
 „wot“ означава изпитване при напълно отворена дроселна клапа (вж. точка 1.3.3.1.1 от приложение 3); или
 б)
 „crs“ означава изпитване при постоянна скорост (вж. точка 1.3.3.3.2 от приложение 3); или
 в)
 „urban“ означава претеглена комбинация от изпитване при постоянна скорост и изпитване при напълно отворена дроселна клапа (вж. точка


text:
1.4.6.2 от приложение 3).
 Индексът „j“, посочващ номера на пробега на изпитване, може да се използва в допълнение на индексите, посочени по-горе.
 3. ЗАЯВЛЕНИЕ ЗА ОДОБРЕНИЕ
 3.1. Заявлението за одобрение на тип мотоциклет по отношение на излъчвания от него шум се подава от неговия производител или от негов надлежно упълномощен представител.
 3.2. То се придружава от споменатите по-долу документи в три екземпляра, съдържащи следните данни:
 3.2.1.
 описание на типа мотоциклет по отношение на характеристиките, посочени в точка 2.2 по-горе. Посочват се цифрите и/или символите, обозначаващи типа двигател и типа мотоциклет; описание на типа мотоциклет по отношение на характеристиките, посочени в точка 2.2 по-горе. Посочват се цифрите и/или символите, обозначаващи типа двигател и типа мотоциклет;
 3.2.2.
 списък на елементите, надлежно обозначени, съставляващи изпускателната или шумозаглушителната уредба;
 3.2.3.
 чертеж на сглобената изпускателна или шумозаглушителна уредба, показващ нейното разположение на мотоциклета;
 3.2.4.
 подробни чертежи на всеки елемент с цел да се позволи лесното му откриване и идентифициране, както и спецификация на използваните материали;
 3.2.5.
 чертежи, които показват размерите на напречното сечение на изпускателната уредба. Екземпляр от тези чертежи трябва да бъде приложен към сертификата, посочен в приложение 1.
 3.3. По искане на техническата служба, отговаряща за провеждането на изпитвания за одобрение, производителят на мотоциклета в допълнение предоставя образец на изпускателната или шумозаглушителната уредба.
 3.4. На техническата служба, отговаряща за провеждането на изпитвания за одобрение, се предоставя мотоциклет, представителен за подлежащия на одобрение тип мотоциклет.
 3.5. На органа по одобряването на типа се предоставя протокол от изпитване от техническата служба, отговаряща за провеждането на изпитване за одобрение на типа.
 Този протокол от изпитване трябва да включва поне следната информация:
 а)
 данни на изпитвателната площадка (напр. температура на покривката, коефициент на поглъщане и др.), местонахождение и разположение на изпитвателната площадка, метеорологични условия, включително скорост и посока на вятъра, температура на въздуха, атмосферно налягане, влажност;
 б)
 типа на измервателното оборудване, включително предното стъкло;
 в)
 звуковото налягане по крива А, типично за фоновия шум;
 г)
 идентификацията на превозното средство, неговия двигател, неговата система на предаване, включително наличните предавателни отношения, размер и тип на гумите, налягане на гумите, номер на одобрението на типа гуми (ако е наличен) или описанието на производителя и търговското описание на гумите (т.е. търговско наименование, индекс на скоростта, индекс на товароносимост), номинална максимална полезна мощност, маса на изпитване, специфична мощност на двигателя на единица маса, a
 wot ref, a
 urban, дължината на превозното средство;
 д)
 предавките или предавателните отношения, използвани по време на изпитването;
 е)
 скоростта на превозното средство и честотата на въртене в началото на периода на ускорение, както и мястото на началото на ускорението за всяка използвана предавка;
 ж)
 скоростта на превозното средство и честотата на въртене в PP’ и в края на ускорението за всяко валидно измерване;
 з)
 метода, използван за изчисляване на ускорението;
 и)
 междинните резултати от измерванията на a
 wot(i), a
 wot(i + 1), L
 wot(i), L
 wot(i + 1), L
 crs(i) и L
 crs(i + 1), ако е приложимо;
 й)
 тегловните коефициенти k и k
 p и окончателните резултати от измерванията на L
 wot, L
 crs и L


text:
urban;
 к)
 допълнителното оборудване на превозното средство и, когато е целесъобразно, неговите експлоатационни условия;
 л)
 всички валидни стойности на нивото на звуковото налягане по крива А, измерени при всяко изпитване, подредени според страната на превозното средство и посоката на движение на превозното средство на изпитвателната площадка; и
 м)
 цялата съответна информация, необходима за получаването на различните нива на излъчвания шум.
 4. МАРКИРОВКИ
 4.1. На елементите на изпускателната или шумозаглушителната уредба са нанесени най-малко следните обозначения:
 4.1.1.
 търговското наименование или марка на производителя на изпускателната или шумозаглушителната уредба и нейните елементи;
 4.1.2.
 търговското описание, дадено от производителя;
 4.1.3.
 идентификационните номера на частите; и
 4.1.4.
 всеки оригинален шумозаглушител трябва да носи маркировката „Е“, следвана от означението на държавата, предоставила одобрението на типа (3).
 4.1.5.
 Върху всяка опаковка с оригинални резервни изпускателни или шумозаглушителни уредби, трябва да са нанесени четливо означението „оригинална част“ и означенията на марката и типа, обединени с маркировката „Е“ и означението на държавата по произход.
 4.1.6.
 Тези маркировки трябва да бъдат незаличими, ясно четливи и видими при положението, предвидено за монтирането на превозното средство.
 5. ОДОБРЕНИЕ
 5.1. Ако типът мотоциклет, представен за одобрение съгласно настоящото правило, отговаря на изискванията на точки 6 и 7 по-долу, за съответния тип мотоциклет се издава одобрение.
 5.2. На всеки одобрен тип се присвоява номер на одобрението. Първите му две цифри указват серията от изменения, включващи най-новите съществени технически изменения, направени по правилото към момента на издаване на одобрението. Една и съща страна по договора не може да присвоява един и същ номер на същия тип мотоциклет, оборудван с различен тип изпускателна или шумозаглушителна уредба, или на друг тип мотоциклет.
 5.3. Страните по Спогодбата, прилагащи настоящото правило, биват уведомявани за всяко одобрение или отказ на одобрение на тип мотоциклет съгласно настоящото правило, посредством формуляр, който съответства на образеца от приложение 1 към настоящото правило и чрез предоставените от заявителя на одобрение чертежи на изпускателната или шумозаглушителната уредба във формат, не по-голям от A4 (210 × 297 mm) или сгънати до този формат, и в подходящ мащаб.
 5.4. Върху всеки мотоциклет, който съответства на тип мотоциклет, одобрен по настоящото правило, на видно и леснодостъпно място, се поставя международна маркировка за одобрение, която се състои от:
 5.4.1.
 оградена с окръжност буква „E“, следвана от отличителния номер на държавата, която е издала одобрението (4); и
 5.4.2.
 номера на настоящето правило, следван от буквата „R“, тире и номера на одобрението отдясно на окръжността, предписана в точка 5.4.1.
 5.5. Ако мотоциклетът съответства на тип мотоциклет, одобрен съгласно едно или няколко правила, приложени към Спогодбата, в държавата, издала одобрението съгласно настоящото правило, не е необходимо да се повтаря символът, указан в точка 5.4.1; в такива случаи номерът на правилото и номерата на одобренията, както и допълнителните символи за всички правила, по които е издадено одобрение в държавата, издала одобрението по настоящото правило, се поставят във вертикални колони отдясно на символа, предписан в точка 5.4.1.
 5.6. Маркировката за одобрение трябва да бъде ясна, четлива и незаличима.
 5.7. Маркировката за одобрение трябва да е разположена близо до или върху табелката с данни


text:
за мотоциклета, поставена от производителя.
 5.8. В приложение 2 към настоящото правило са дадени примери за оформление на маркировката за одобрение.
 6. СПЕЦИФИКАЦИИ
 6.1. Общи спецификации
 6.1.1.
 Следната информация се предоставя върху мотоциклета на леснодостъпно, но не непременно непосредствено видимо място:
 а)
 наименованието на производителя;
 б)
 целевата честота на въртене на двигателя и окончателният резултат от изпитването при работа на място, определено в точка 2 от приложение 3 към настоящото правило;
 освен това за мотоциклети от категория L3 с PMR
 > 50 трябва да бъдат показани контролните данни за съответствието при експлоатация, определени в точка 3 от приложение 3 към настоящото правило. Тези данни могат да бъдат предоставени на едно единствено място заедно с информацията от точка 6.1.1, буква а) и точка 6.1.1, буква б) или на второ различно място заедно с информацията от точка 6.1.1, буква а) (4).
 6.2. Спецификация относно нивата на шума
 6.2.1.
 Измерването на шума, излъчван от тип мотоциклет, представен за одобрение, се извършва по двата метода, описани в приложение 3 към настоящото правило (мотоциклет в движение и неподвижен мотоциклет) (5); в случай на мотоциклет, при който двигател с вътрешно горене не работи, когато мотоциклетът е неподвижен, излъчваният шум се измерва само в движение.
 6.2.2.
 Резултатите от изпитването, получени в съответствие с предписанията на точка 6.2.1 по-горе, се записват в протокола от изпитването и във формуляр, който съответства на образеца, посочен в приложение 1 към настоящото правило.
 6.2.3.
 Резултатите от изпитването на мотоциклета в движение, получени в съответствие с точка 1 от приложение 3 към настоящото правило и закръглени математически до най-близката целочислена стойност, не трябва да надвишават предписаните гранични стойности (за нови мотоциклети и нови шумозаглушителни уредби) в приложение 6 към настоящото правило за категорията, към която принадлежи мотоциклетът. Във всеки случай L
 wot не трябва да надвишава граничната стойност за L
 urban с повече от 5 dB.
 6.3. Допълнителни разпоредби за излъчвания шум
 6.3.1.
 Производителят на мотоциклета не трябва преднамерено да променя, адаптира или въвежда устройство или процедура единствено за целите на изпълнението на изискванията за излъчвания шум съгласно настоящото правило, които не са в експлоатация по време на типична пътна експлоатация.
 6.3.2.
 Подлежащият на одобрение тип мотоциклет трябва да отговаря на изискванията от приложение 7 към настоящото правило. Ако мотоциклетът има избираеми програмно осигуряване или режими на работа, които влияят на шума, излъчван от мотоциклета, всички тези режими трябва да са в съответствие с изискванията на приложение 7. Изпитването трябва да се основава на най-неблагоприятните условия.
 6.3.3.
 В заявлението за одобрение или за промяна, или за разширение на типа производителят представя декларация в съответствие с приложение 8, че подлежащият на одобрение тип мотоциклет съответства на изискванията на точки 6.3.1 и 6.3.2 от настоящото правило.
 6.3.4.
 Компетентният орган може да проведе всяко от изпитванията, предписани в настоящото правило.
 6.4. Допълнителни спецификации по отношение на изпускателни или шумозаглушителни уредби, които съдържат влакнести материали
 6.4.1.
 Ако изпускателната или шумозаглушителната уредба на мотоциклет съдържа влакнести материали се прилагат изискванията на приложение 5. Ако всмукателната уредба на двигателя е съоръжена с въздушен филтър и/или заглушител на всмукването, необходим(и)


text:
за спазването на граничните стойности на нивото на шума, филтърът и/или заглушителят на всмукването трябва да се разглеждат като част от шумозаглушителната уредба, като към тях също се прилагат изискванията на приложение 5.
 6.5. Допълнителни предписания относно неразрешените промени и изпускателните или шумозаглушителните уредби с няколко режима на работа с ръчно регулиране
 6.5.1.
 Всички изпускателни или шумозаглушителни уредби трябва да са изработени по начин, който не позволява лесното отстраняване на прегради, дифузори и други части, чиято основна функция е да бъдат част от шумозаглушителната/разширителната камера. Когато включването на такава част е неизбежно, нейният метод на закрепване трябва да бъде такъв, че отстраняването ѝ да не е лесно (напр. със стандартни крепежни елементи с резба), и също следва да се закрепя по такъв начин, че отстраняването ѝ да причинява постоянна/невъзстановима повреда на цялото устройство.
 6.5.2.
 Изпускателните или шумозаглушителните уредби с няколко режима на работа с ръчно регулиране трябва да отговарят на всички изисквания във всички режими на работа. Отчетените нива на шума трябва да са тези, които се получават при режима с най-високите нива на шума.
 7. ПРОМЯНА И РАЗШИРЕНИЕ НА ОДОБРЕНИЕТО НА ТИП МОТОЦИКЛЕТ ИЛИ НА ТИП ИЗПУСКАТЕЛНА ИЛИ ШУМОЗАГЛУШИТЕЛНА УРЕДБА (УРЕДБИ)
 7.1. Всяка промяна на типа мотоциклет или на изпускателната или шумозаглушителната уредба трябва да бъде съобщена на органа по одобряването на типа, който е одобрил типа мотоциклет. Тогава органът по одобряването на типа може:
 7.1.1.
 да прецени, че е малко вероятно направените промени да оказват съществено неблагоприятно въздействие и че при всички положения мотоциклетът продължава да съответства на изискванията на настоящото правило; или
 7.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 7.2. Потвърждението или отказът на одобрение, в което се посочват измененията, се съобщава съгласно процедурата, посочена в точка 5.3, на страните по Спогодбата, които прилагат настоящото правило.
 7.3. Компетентният орган, който издава разширение на одобрението, присвоява сериен номер на разширението и уведомява за него другите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
 8. СЪОТВЕТСТВИЕ НА ПРОИЗВОДСТВОТО
 Процедурите за гарантиране съответствието на производството трябва да отговарят на разпоредбите на приложение 2 към Спогодбата (E/ECE/324-E/ECE/TRANS/505/Rev.2), като се съблюдават следните изисквания:
 8.1. Всеки произведен мотоциклет трябва да съответства на тип мотоциклет, одобрен съгласно настоящото правило, да бъде оборудван с шумозаглушителя, с който е получил одобрение на типа, и да удовлетворява изискванията на точка 6 по-горе.
 8.2. За проверката на изискваното по-горе съответствие се избира от серийното производство един мотоциклет от типа, одобрен съгласно настоящото правило. Неговите нива на шума (L
 urban и L
 wot), измерени и обработени съгласно метода, описан в приложение 3, при същата предавка (предавки) и разстояние (разстояния) на предварително ускоряване, които са използвани в първоначалното изпитване за одобрение на типа, и закръглени математически до най-близката целочислена стойност, не трябва да надвишават с повече от 3,0 dB(A) стойностите, измерени и обработени по време на одобряването на типа, нито с повече от 1,0 dB(A) граничните стойности, определени в приложение 6 към настоящото правило.
 8.3. С оглед съответствието


text:
на производството производителят подновява своята декларация, според която типът продължава да изпълнява изискванията на точки 6.3.1 и 6.3.2 от настоящото правило. В случай на изпитване съгласно приложение 7 измерените нива на шума не трябва да надвишават с повече от 1 dB(A) граничните стойности, дадени в точка 2.6 от приложение 7.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1. Одобрението, издадено по отношение на тип мотоциклет съгласно настоящото правило, може да бъде отменено, ако не са спазени изискванията, изложени в точка 8 по-горе.
 9.2. Ако страна по Спогодбата, която прилага настоящото правило, отмени издадено преди това от нея одобрение, тя незабавно уведомява за това другите страни по договора, прилагащи настоящото правило, посредством формуляр за съобщение, съответстващ на образеца в приложение 1 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип мотоциклет, одобрен в съответствие с настоящото правило, той трябва да уведоми за това органа, издал одобрението. При получаване на съответното съобщение, този орган на свой ред уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯТА ЗА ОДОБРЕНИЕ, КАКТО И НА ОРГАНИТЕ ПО ОДОБРЯВАНЕТО НА ТИПА
 Страните по Спогодбата от 1958 г., прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитвания за одобрение, както и на органите по одобряването на типа, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други държави.
 12. ПРЕХОДНИ РАЗПОРЕДБИ
 12.1. Считано от официалната дата на влизане в сила на серия от изменения 04, никоя страна по договора, прилагаща настоящото правило, не трябва да отказва да издава одобрение на типа по настоящото правило, изменено със серия от изменения 04.
 12.2. Считано от 1 януари 2014 г. страните по договора, прилагащи настоящото правило, издават одобрения само ако подлежащият на одобрение тип мотоциклет отговаря на изискванията на настоящото правило, изменено със серия от изменения 04.
 12.3. Страните по договора, прилагащи настоящото правило, не могат да отказват да издават разширения на одобрение в съответствие с предходни серии от изменения на настоящото правило.
 12.4. Страните по договора, прилагащи настоящото правило, продължават да издават одобрения за тези типове мотоциклети, които съответстват на изискванията на настоящото правило, изменено с предходни серии от изменения, до датата, посочена в точка 12.2.
 12.5. Одобренията, издадени по настоящото правило преди датата на влизане в сила на серия от изменения 04, както и всички разширения на тези одобрения, включително дадените впоследствие съгласно предходни серии от изменения на настоящото правило, остават валидни за неопределен срок от време. Ако тип мотоциклет, одобрен по предходните серии от изменения, отговаря на изискванията на настоящото правило, изменено със серия от изменения 04, страната по договора, издала одобрението, уведомява за това останалите страни по договора, прилагащи настоящото правило.
 12.6. Никоя страна по договора, прилагаща настоящото правило, не трябва да отказва национално одобрение на типа на тип мотоциклет,


text:
който е одобрен съгласно серия от изменения 04 на настоящото правило или отговаря на нейните изисквания.
 12.7. Считано от 1 януари 2017 г., страните по договора, прилагащи настоящото правило, могат да откажат първа национална регистрация (първо пускане в експлоатация) на мотоциклет, който не отговаря на изискванията на серия от изменения 04 на настоящето правило.
 (1) Както е определено в Консолидираната резолюция за конструкцията на превозни средства (R.E.3), документ ECE/TRANS/WP.29/78/изменение 2, точка 2.
 (2) Ако номиналната максимална полезна мощност се достига при няколко честоти на въртене на двигателя, в настоящото правило S се използва за най-високата от тези честоти, при които двигателят достига номиналната максимална полезна мощност.
 (3) Отличителните номера на страните по Спогодбата от 1958 г. са дадени в приложение 3 към Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.2/изменение1.
 (4) Очаква се създаването на електронна база данни за одобрение на типа да направи излишно предоставянето на контролни данни за съответствието на мотоциклета при експлоатация.
 (5) Провежда се изпитване на неподвижен мотоциклет, за да се осигури базова стойност за администрациите, които използват този метод за проверка на мотоциклети в експлоатация.
 ПРИЛОЖЕНИЕ 1
 СЪОБЩЕНИЕ
 (максимален формат: А4 (210 на 297 mm)
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 Образец А
 (вж. точка 5.4 от настоящото правило)
 Горепоказаната маркировка за одобрение, поставена на мотоциклет, показва, че съответният тип мотоциклет е одобрен по отношение на шума в Нидерландия (E4) съгласно Правило No 41 с одобрение No 042439. Първите 2 цифри на номера на одобрението указват, че одобрението е издадено в съответствие с изискванията на Правило No 41, изменено със серия от изменения 04.
 Образец Б
 (вж. точка 5.5 от настоящото правило)
 Горепоказаната маркировка за одобрение, поставена на мотоциклет, показва, че съответният тип мотоциклет е одобрен в Нидерландия (E4) съгласно правила No 41 и 10. Първите две цифри на номерата на одобрение показват, че към датата на издаване на одобренията Правило No 41 е включвало серия от изменения 04, а Правило No 10 — серия от изменения 01.
 ПРИЛОЖЕНИЕ 3
 МЕТОДИ И УРЕДИ ЗА ИЗМЕРВАНЕ НА ШУМА, ИЗЛЪЧВАН ОТ МОТОЦИКЛЕТИ
 1. Шум на мотоциклета в движение (условия и метод на измерване при изпитване на превозното средство при одобряване на тип компонент)
 1.1. Измервателни уреди
 1.1.1. Акустични измервания
 1.1.1.1. Общи положения
 Уредът, използван за измерване на нивото на звуковото налягане, трябва да е прецизен шумомер или еквивалентна измервателна система, отговаряща на изискванията за уреди от клас 1 (в т. ч. и препоръчваният защитен екран срещу вятър, ако се използва такъв). Тези изисквания са описани в IEC 61672-1:2002.
 Измерванията се извършват при използване на метода F (бърз) за претегляне във времето на уреда за акустично измерване и амплитудно-честотна характеристика от вида на крива „А“, също описана в IEC 61672-1:2002. Когато се използва система, която включва периодично следене на нивото на звуковото налягане, измерено с амплитудно-честотна характеристика от вида на крива „А“, отчитането се прави през интервали, не по-големи от 30 ms.
 Уредите се поддържат и калибрират в съответствие с инструкциите на производителя.
 1.1.1.2. Калибриране
 В началото и в края на всяка серия измервания се


text:
проверява цялата система за акустично измерване чрез калибратор за шум, който отговаря на изискванията за калибриращи устройства за шум с клас на точност най-малко 1 съгласно IEC 60942: 2003. Без никакво допълнително регулиране разликата между показанията трябва да бъде по-малка или равна на 0,5 dB (A). Ако тази стойност се превиши, резултатите от измерванията, получени след последната удовлетворителна проверка, се отхвърлят.
 1.1.1.3. Съответствие с изискванията
 Съответствието на калибратора за шум с изискванията на IEC 60942: 2003 се проверява един път годишно. Съответствието на системата уреди с изискванията на IEC 61672-1:2002 се проверява най-малко на всеки две години. Всички изпитвания за съответствие трябва да се проведат от лаборатория, упълномощена да извършва калибриране, проследимо спрямо съответните стандарти.
 1.1.2. Уреди за измерване на скоростта
 Честотата на въртене на двигателя се измерва с уред, работещ по спецификация с допустими грешки от най-много ± 2 % при честотата на въртене на двигателя, изисквана за извършваните измервания.
 Скоростта на движение на превозното средство се измерва с уреди, работещи по спецификация с допустими грешки от най-много ± 0,5 km/h за случаите, в които се използват устройства за непрекъснато измерване.
 Ако при изпитването се използва дискретно измерване на скоростта, използваните уреди трябва по спецификация да работят с допустими грешки от най-много ± 0,2 km/h (1).
 1.1.3. Метеорологични уреди
 Метеорологичните уреди, използвани за следене на условията на околната среда по време на изпитването, трябва да отговарят на следните спецификации:
 ± 1 °C или по-малко за уред за измерване на температурата;
 ± 1,0 m/s за анемометър;
 ± 5 hPa за барометър;
 ± 5 процента за устройство за измерване на относителната влажност.
 1.2. Акустична среда, метеорологични условия и фонов шум
 1.2.1. Изпитвателна площадка
 Изпитвателната площадка трябва да се състои от централен участък за ускоряване, заобиколен от практически равно пространство за изпитване. Участъкът за ускоряване трябва да бъде равен; покривката му трябва да бъде суха и с такива характеристики, че шумът от търкалянето на колелата да остава нисък.
 Върху мястото за изпитване между източника на шум, поставен в средата на участъка за ускоряване, и микрофона трябва да се изпълняват условията на свободното звуково поле с точност в границите на 1 dB(A). Това условие се счита за изпълнено, ако в радиус от 50 метра от центъра на участъка за ускоряване няма големи отразяващи шума предмети, като например огради, скали, мостове или сгради. Пътната покривка на изпитвателната площадка трябва да отговаря на изискванията на приложение 4.
 Никакво препятствие, способно да повлияе върху звуковото поле, не трябва да се намира в близост до микрофона и никой не трябва да застава между микрофона и източника на шум. Наблюдателят, извършващ измерванията, трябва да се разположи така, че да се избегне всяко влияние върху показанията на измервателния уред.
 1.2.2. Метеорологични условия
 Метеорологичните уреди трябва да предоставят данни, представителни за изпитвателната площадка, и се разполагат в съседство на участъка на изпитване на височина, представителна за височината на микрофона за измерване.
 Измерванията се извършват, когато температурата на въздуха е в граници от 5 °C до 45 °C. Изпитвания не се извършват, ако скоростта на вятъра, включително внезапно появил се вятър,


text:
на височината на микрофона е по-голяма от 5 m/s във времевия интервал на измерване на шума.
 В периода на измерване на шума се записва стойност, представителна за температурата, скоростта и посоката на вятъра, относителната влажност и атмосферното налягане.
 1.2.3. Фонов шум
 Всеки максимум в нивото на шума, който не може да се свърже с характеристиките на общото ниво на шум, излъчван от превозното средство, не се взема под внимание при отчитането на показанията.
 Фоновият шум се измерва за период от 10 секунди, непосредствено преди и след серия от изпитвания на превозно средство. Измерванията се извършат със същите микрофони и тяхно местоположение, както при изпитването. Отчита се максималното ниво на звуковото налягане по крива А.
 Фоновият шум (включително и шумът от вятъра) трябва да бъде най-малко 10 dB под нивото на звуковото налягане по крива А за шума, излъчван от изпитваното превозно средство. Ако разликата между нивото на звуковото налягане на фоновия шум и измереното ниво на звуковото налягане е между 10 dB(А) и 15 dB(A), за да се изчислят резултатите от изпитването, съответната поправка трябва да се извади от показанието на шумомера, както е посочено в таблицата.
 Поправка, използвана за отделно измерени стойности от изпитването
 Разлика между нивото на звуковото налягане на фоновия шум и измереното ниво на звуковото налягане, в dB
 10
 11
 12
 13
 14
 ≥ 15
 Поправка в dB (A)
 0,5
 0,4
 0,3
 0,2
 0,1
 0,0
 1.3. Процедури на изпитване
 1.3.1. Местоположение на микрофона
 Разстоянието между местоположението на микрофона на линията PP’ на микрофона, перпендикулярна на контролната линия CC’ на пистата за изпитване, и линията CC’ (вж. приложение 4, фигура 1) трябва да бъде 7,5 ± 0,05 m.
 Микрофоните трябва да бъдат разположени на 1,2 ± 0,02 m над земята. Базовата посока при безехови условия (вж. IEC 61672-1:2002) трябва да бъде хоризонтална и насочена перпендикулярно на пътя на превозното средство, линията CC’.
 1.3.2. Условия, свързани с превозното средство
 1.3.2.1. Общи условия
 Предоставеното превозно средство трябва да отговаря на спецификациите на производителя на превозното средство.
 Преди започване на измерванията превозното средство трябва да достигне нормалните експлоатационни условия.
 Ако мотоциклетът е снабден с вентилатори с механизъм за автоматично задействане, по време на измерванията на шума тази система се оставя на автоматично управление. При мотоциклетите с повече от едно задвижващо колело трябва да се използва само задвижването, предвидено за експлоатация в нормални пътни условия. Ако мотоциклетът е оборудван с кош, той трябва да се отстрани при изпитването.
 1.3.2.2. Маса на изпитване на превозното средство
 Измерванията се извършат на превозни средства при маса на изпитване m
 t в kg, определена като:
 (75 ± 5 кг kg се равнява на масата на водача и уредите)
 1.3.2.3. Избор и състояние на гумите
 Гумите трябва да съответстват на превозното средство и да бъдат напомпани до налягането, препоръчано от производителя на превозното средство за масата на изпитване на превозното средство.
 Гумите трябва да бъдат избрани от производителя на превозното средство и да съответстват на един от размерите и типовете гуми, определени за превозното средство от производителя на превозното средство. Минималната дълбочина на протектора трябва да


text:
бъде най-малко 80 % от пълната дълбочина на протектора.
 1.3.3. Експлоатационни условия
 1.3.3.1. Общи експлоатационни условия
 Осевата линия на превозното средство трябва да следва, колкото се може по-близко, линията CC’ по време на цялото изпитване — от момента на приближаване към линията AA’ до момента, в който задната част на превозното средство премине линията BB’ (вж. приложение 4, фигура 1).
 1.3.3.1.1. За изпитвания при напълно отворена дроселна клапа превозното средство трябва да подхожда към линията АА’ с постоянна скорост. Когато предната част на превозното средство премине линията AA’, механизмът, управляващ дроселната клапа, се привежда, колкото е възможно по-бързо, в положение „максимално отворена“ на дроселната клапа и се задържа в това положение докато задната част на превозното средство премине BB’. В този момент механизмът, управляващ дроселната клапа, се поставя, колкото е възможно по-бързо, в положение на празен ход на двигателя.
 Освен ако не е посочено друго, производителят може да избере да използва предварително ускоряване при изпитване при напълно отворена дроселна клапа за целите на достигане на постоянно ускорение между линиите AA’ и BB’. Ходът на изпитването с предварително ускоряване е, както е описано по-горе, с изключение на факта, че механизмът, управляващ дроселната клапа, се привежда в положение „максимално отворена“ на дроселната клапа още преди превозното средство да премине линията AA’, а именно, когато предната част на превозното средство продължава да е на разстояние l
 PA — разстоянието на предварително ускорение, от линия AA’.
 Скоростта на подхождане се избира така, че превозното средство да достига предписаната скорост на изпитване v
 test, когато неговата предна част премине линията PP’.
 1.3.3.1.2. По време на изпитванията при постоянна скорост органът за управление на ускорението трябва да е в такова положение, че да поддържа постоянна скорост на превозното средство между линиите AA’ и BB’.
 1.3.3.2. Експлоатационни условия за превозни средства с PMR ≤ 25
 Превозното средство се подлага на изпитването при напълно отворена дроселна клапа със следните спецификации:
 а)
 скоростта на изпитване трябва да бъде
 ;
 б)
 когато задната част на превозното средство премине линията BB’, скоростта на превозното средство не трябва да надвишава 75 % от максималната скорост на превозното средство, определена в точка 2.10 от настоящото правило, а честотата на въртене на двигателя не трябва да надвишава номиналната честота на въртене.
 Предавката за изпитването се избира по следния итерационен метод:
 Началната скорост на изпитване е посочената по-горе. В случай че на линията BB’ крайната скорост на преминаване v
 BB’ надвиши 75 % от v
 max или честотата на въртене на двигателя надвиши номиналната честота на въртене S, скоростта на изпитване се намалява със стъпка 10 процента от v
 test (т.е. 4 km/h). Трябва да бъде избрана най-ниската предавка, при която по време на изпитването не се надвишава номиналната честота на въртене на двигателя S. Окончателните условия на изпитване се определят като възможно най-ниската предавка при възможно най-високата скорост на изпитване, като на линията BB’ не се надвишават 75 % от v
 max или номиналната честота на въртене на двигателя S.
 За да се съкрати времето на изпитване, производителят може да предостави информация относно итерационната


text:
методика за избора на предавка, определена по-горе.
 В допълнение 1 към настоящото приложение е дадена схема на процедурата на изпитване.
 1.3.3.3. Експлоатационни условия за превозни средства с PMR > 25
 Превозното средство се подлага на изпитване при напълно отворена дроселна клапа и на изпитване при постоянна скорост.
 1.3.3.3.1. Изпитване при напълно отворена дроселна клапа
 За изпитванията при напълно отворена дроселна клапа скоростта на изпитване и средното ускорение на превозното средство по пистата за изпитване са указани.
 Ускоренията не се измерват директно, а се изчисляват от измерванията на скоростта на превозното средство, описани в точка 1.4 по-долу.
 1.3.3.3.1.1. Скорост на изпитване
 Скоростта на изпитване v
 test е:
 40 ± 1 km/h за превозни средства с PMR ≤ 50; и
 50 ± 1 km/h за превозни средства с PMR > 50.
 Ако на дадена предавка крайната скорост на преминаване v
 BB’ надвиши 75 % от максималната скорост v
 max на превозното средство, скоростта на изпитване при включена тази предавка се намалява последователно със стъпка 10 процента от v
 test (т.е. 4 или 5 km/h) докато крайната скорост v
 BB’ на преминаване спадне под 75 % от v
 max.
 1.3.3.3.1.2. Базово ускорение и целево ускорение
 По време на изпитванията при напълно отворена дроселна клапа превозното средство трябва да достигне базовото ускорение a
 wot ref, определено по формулата:
 за превозни средства с PMR ≤ 50; и
 за превозни средства с PMR > 50.
 Резултатите от тези изпитвания при напълно отворена дроселна клапа се използват заедно с резултатите от изпитванията при постоянна скорост за изчисляване на приблизителното ускорение при частично натоварване, типично за кормуване в градски условия. Съответното целево ускорение a
 urban се определя по формулата:
 за превозни средства с PMR ≤ 50; и
 за превозни средства с PMR > 50.
 1.3.3.3.1.3. Избор на предавка
 Определянето на правилния начин на изпитване, така че да се постигнат изискваните скорост и ускорение на изпитване, е отговорност на производителя.
 1.3.3.3.1.3.1. Превозни средства с ръчна, автоматична и безстепенна (CVT’s) предавателна кутия, изпитвани при блокирани предавки
 Изборът на предавки за изпитването зависи от специфичното ускорение при различните предавки при напълно отворена дроселна клапа спрямо базовото ускорение a
 wot,ref, необходимо за изпитванията при напълно отворена дроселна клапа съгласно точка 1.3.3.3.1.2 по-горе.
 Възможни са следните условия за избор на предавка:
 а)
 ако две предавки дават ускорение в граници ± 10 % от базовото ускорение a
 wot,ref, за изпитването трябва да се използва предавката, при която ускорението е най-близо до базовото ускорение, като това се посочва в протокола от изпитването;
 б)
 ако само една конкретна предавка дава ускорение в граници ± 10 % от базовото ускорение a
 wot,ref, изпитването трябва да се проведе на тази предавка;
 в)
 ако никоя от предавките не дава необходимото ускорение в граници ± 10 % от базовото ускорение a
 wot,ref, изпитването трябва да се проведе на две съседни предавки (i) и (i + 1), които са избрани така, че предавката ((i) да дава ускорение, което е по-високо, а предавката (i + 1) — ускорение, което е по-ниско от базовото ускорение a
 wot,ref.
 Ако на дадена предавка номиналната честота


text:
на въртене на двигателя бъде превишена преди превозното средство да премине през BB’, се използва следващата по-висока предавка.
 Ако превозното средство има повече от една предавка, първата предавка не се използва. Ако awot,ref може да се достигне само на първата предавка, се използва втората предавка.
 1.3.3.3.1.3.2. Превозни средства с автоматична, саморегулираща и безстепенна предавателна кутия със силови предавания, изпитвани при неблокирани предавки
 Използва се положението на превключвателя на предавките за изцяло автоматично действие.
 След това изпитването може да включи превключване на предавката към по-ниска предавка и по-високо ускорение. Превключване на предавката към по-висока предавка и по-ниско ускорение не се допуска. При всички случаи трябва да се избягва превключване към предавка, която обикновено не се използва при зададените условия на движение в градски условия.
 С оглед на това е разрешено да се монтират и използват електронни или механични устройства, включително да се променят положенията на превключвателя на предавките, за да се предотврати превключване към по-ниска предавка, която обикновено не се използва при зададените условия на изпитването при движение в градски условия. Ако се използват такива устройства, не може да се прилага предварително ускоряване. Функционалните възможности на устройствата трябва да бъдат описани във формуляра за съобщение.
 1.3.3.3.2. Изпитване при постоянна скорост
 За изпитванията при постоянна скорост предавките или положенията на превключвателя на предавките, както и скоростта на изпитване, са същите като използваните при проведените по-рано изпитвания при напълно отворена дроселна клапа.
 1.4. Обработка и записване на данните
 1.4.1. Общи положения
 За всяко условие на изпитване се провеждат най-малко три измервания от всяка страна на превозното средство и за всяка предавка.
 Максималното ниво на звуковото налягане L по крива А, отчетено по време на всяко преминаване на превозното средство между AA’ и BB’ (вж. приложение 4, фигура 1), се намалява с 1 dB(A), за да се отчетат неточностите при измерването, и се закръгля математически до най близкия първи знак след десетичната запетая (напр. XX.X) за двете положения на микрофона. Ако се наблюдава максимум в нивото на звука, който очевидно не съответства на общото звуково налягане, това измерване се отхвърля.
 Първите три действителни резултата от последователни измервания в границите на 2 dB(A), като се вземе предвид отстраняването на недействителните резултати, се използват за изчисляването на съответния междинен или окончателен резултат.
 Измерванията на скоростта в AA’ (v
 AA’), BB’ (v
 BB’), и PP’ (v
 PP’) се закръглят математически до най близкия първи знак след десетичната запетая (напр. XX.X) и се записват за по-нататъшни изчисления.
 1.4.2. Изчисляване на ускорението
 Всички ускорения се изчисляват при използване на различни скорости на превозното средство върху пистата за изпитване. В зависимост от вида на силовото предаване ускорението се изчислява между линиите AA’ и BB’ или между линиите PP’ и BB’, както е определено по-долу. Методът, използван за изчисляването на ускорението, се описва в протокола от изпитването.
 Във всеки от следните случаи ускорението се изчислява между линиите AA’ и BB’, както е определено в точка 1.4.2.1 по-долу:
 а)
 превозното средство е оборудвано с ръчна предавателна кутия;
 б)
 превозното средство е оборудвано с автоматична или безстепенна предавателна кутия със силови предавания, изпитвани


text:
при блокирани предавателни отношения;
 в)
 превозното средство е оборудвано с автоматична, саморегулираща или безстепенна предавателна кутия и се изпитва при неблокирани предавателни отношения, като се използват електронни или механични устройства, включително алтернативни положения на превключвателя на предавките, за да се предотврати превключване към по-ниска предавка, която обикновено не се използва при зададените условия на изпитването при движение в градски условия.
 Във всички други случаи ускорението се изчислява между линиите PP’ и BB’, както е определено в точка 1.4.2.2 по-долу.
 1.4.2.1. Изчисляване на ускорението между линиите AA’ и BB’
 Ускорението се изчислява от измерената скорост на превозното средство на линиите AA’ и BB’:
 където:
 Индексът „(i)“ съответства на използваната предавка, а индексът „j“ — на номера на отделното измерване. Скоростите са изразени в km/h, а получените ускорения в m/s2;
 l
 ref е дължината на превозното средство или 2 m, като това се избира свободно от производителя на превозното средство, органа по одобряването на типа и техническата служба.
 1.4.2.2. Изчисляване на ускорението между линиите PP’ и BB’
 Ускорението се изчислява от измерената скорост на превозното средство на линиите PP’ и BB’:
 където:
 Индексът „(i)“ съответства на използваната предавка, а индексът „j“ — на номера на отделното измерване. Скоростите са изразени в km/h, а получените ускорения в m/s2;
 l
 ref е дължината на превозното средство или 2 m, като това се избира свободно от производителя на превозното средство, органа по одобряването на типа и техническата служба.
 Предварително ускоряване не се използва.
 1.4.2.3. Усредняване на отделните измервания
 Средното ускорение за съответните условия на изпитване се получава от средното аритметично на стойностите на ускоренията от три валидни пробега:
 Средното ускорение a
 wot,(i) се закръгля математически до най-близкия втори знак след десетичната запетая (напр. XX.ХХ) и се записва за по-нататъшни изчисления.
 1.4.3. Изчисляване на тегловния коефициент за предавката
 Тегловният коефициент k за предавката се използва само в случай на изпитване с две предавки, за да обедини резултатите при двете предавки в един резултат.
 Тегловният коефициент за предавката е безразмерна числена величина, определяна по формулата:
 1.4.4. Изчисляване на коефициента на частична мощност
 Коефициентът на частична мощност k
 p е безразмерна числена величина, използвана за обединяване на резултатите от изпитването при напълно отворена дроселна клапа и тези от изпитването при постоянна скорост.
 1.4.4.1. За превозните средства, изпитвани на две предавки, коефициентът на частична мощност се определя по формулата:
 .
 1.4.4.2. За превозните средства, изпитвани само на една предавка или на едно положение на превключвателя на предавките, коефициентът на частична мощност се определя по формулата:
 Ако a
 wot,(i) е по-малко или равно на a
 urban, k
 p се приема за нула.
 1.4.5. Обработка на измерванията на звуковото налягане
 За дадени условия на изпитване трите отделни резултата за всяка страна на превозното средство се усредняват поотделно:
 където индексът „mode“ съответства на режима на изпитване (при напълно отворена дроселна клапа или постоянна скорост), „(i)“ — на предавката, и „side“ — на местоположението на микрофона (ляво или дясно).
 По-високата стойност от двете усреднявания се закръгля математически до най близкия първи знак след десетичната запетая (напр. XX.X) и се записва за по-нататъшни изчисления:


text:
L
 mode,(i) = MAX (L
 mode,(i),left; L
 mode,(i),right)
 1.4.6. Изчисляване на окончателните резултати от изпитване
 1.4.6.1. Превозни средства с PMR ≤ 25
 Превозните средства с PMR, непревишаваща 25, се изпитват само на една предавка или на едно положение на превключвателя на предавките при напълно отворена дроселна клапа. Окончателният резултат от изпитването е нивото на звуковото налягане L
 wot,(i), закръглено математически до най близкия първи знак след десетичната запетая (напр. XX.X).
 1.4.6.2. Превозни средства с PMR > 25
 Ако превозното средство е било изпитвано на две предавки, се използва тегловен коефициент за предавката, за да се изчислят резултатите от изпитванията при напълно отворена дроселна клапа и при постоянна скорост:
 Ако превозното средство е било изпитвано само на една предавка или на едно положение на превключвателя на предавките, не е необходимо използване на тегловния коефициент:
 L
 wot = L
 wot,(i)
 L
 crs = L
 crs,(i)
 Нивото на звуковото налягане L
 urban, което е представително за кормуване в градски условия, се изчислява окончателно, като се използва коефициентът на частична мощност k
 p:
 Всички нива на звуковото налягане се закръглят математически до най-близкия първи знак след десетичната запетая (напр. XX.X).
 2. Шум от мотоциклета при работа на място (условия и метод на измерване за изпитвания на превозното средство в експлоатация).
 2.1. Ниво на звуковото налягане в близост до мотоциклетите
 За да се улеснят последващите изпитвания на мотоциклетите в експлоатация, нивото на звуковото налягане се измерва в непосредствена близост до изхода на изпускателната уредба в съответствие със следващите предписания, като резултатът от измерването се вписва в съобщението, посочено в приложение 1.
 2.2. Измервателни уреди
 Използва се прецизен шумомер, както е определено в точка 1.2.1.
 2.3. Условия на измерване
 2.3.1. Условия, свързани с мотоциклета
 Превозното средство трябва да бъде с превключвател на предавките в неутрално положение и зацепен съединител, или при автоматична предавателна кутия — в положение за паркиране, като ръчната спирачка, ако превозното средство е оборудвано с такава, е задействана за безопасност.
 Климатизаторът на превозното средство, ако превозното средство е оборудвано с такъв, трябва да бъде изключен.
 Ако превозното средство е снабдено с вентилатор(и) с механизъм за автоматично задействане, по време на измерванията на нивото на звуковото налягане тази система се оставя на автоматично управление.
 Капакът на двигателя или отделението трябва да бъдат затворени.
 Преди всяка серия от измервания двигателят се привежда към нормалната си работна температура, указана от производителя.
 В случай на двуколесни моторни превозни средства, които нямат неутрално положение за предавките, измерването трябва да се проведе, като задното колело е повдигнато над земната повърхност, така че да може да се върти свободно.
 Ако за извършване на изпитването е необходимо да се повдигне над земната повърхност двуколесно превозно средство, положението на микрофона за измерване се коригира, за да се постигне указаното разстояние от контролната точка на изпускателната тръба; вж. фигурата за местоположението на контролните точки.
 2.3.2. Изпитвателна площадка
 Подходяща е изпитвателна площадка, която е на открито и се състои от равна бетонирана площ, плътна асфалтова покривка или подобна равна повърхност от твърд материал, на която няма сняг, трева, ронлива почва, пепел или друг звукопоглъщащ


text:
материал. Това трябва да бъде открито пространство без отразяващи повърхности, като например паркирани превозни средства, сгради, табла за афиши, дървета, храсти, успоредни стени, хора и др., в радиус от 3 m от местоположението на микрофона и всяка точка на превозното средство.
 Като алтернатива на изпитванията на открито, може да бъде използвана полубезехова камера. Полубезеховата камера трябва да отговаря на изискванията за акустиката, дадени по-горе. Тези изисквания се считат за изпълнени, ако съоръжението за изпитвания отговаря на критериите за разстояние 3 m, посочени по-горе, и е с честота на срязване под по-ниската от следните честоти:
 а)
 честота, една трета от октавата под най-ниската основна честота на двигателя при условията на изпитването; и
 б)
 100 Hz. (2)
 2.3.3. Други
 Показанията на измервателния уред, предизвикани от фоновия шум и вятъра, трябва да бъдат най-малко 10 dB(A) под измерваните нива на шума. Към микрофона може да се монтира подходящ екран за защита от вятъра, при условие че се отчете неговото влияние върху чувствителността на микрофона.
 Изпитванията не се извършват, ако скоростта на вятъра, включително внезапно появил се вятър, е по-голяма от 5 m/s през времевия интервал на измерване на шума.
 2.4. Метод на измерване
 2.4.1. Местоположение на микрофона (вж. допълнение 2)
 Микрофонът се разполага на разстояние 0,5 ± 0,01 m от контролната точка на изпускателната тръба, определена на фигурата, и при ъгъл 45 ± 5° спрямо вертикалната равнина, в която лежи оста на потока от изхода на тръбата. Микрофонът трябва да бъде на височината на контролната точка, но на не по-малко от 0,2 m от земната повърхност. Базовата ос на микрофона трябва да лежи в равнина, успоредна на повърхността на земната повърхност, и да бъде насочена към контролната точка на изхода на изпускателната тръба.
 Контролната точка трябва да е най-високата точка, удовлетворяваща следните условия:
 а)
 контролната точка трябва да бъде в края на изпускателната тръба;
 б)
 контролната точка трябва да бъде във вертикалната равнина, в която лежат центърът на изпускателната тръба и оста на потока от изхода на изпускателната тръба.
 Ако са възможни две положения на микрофона, се използва това, при което страничното разстояние до надлъжната осева линия на превозното средство е по-голямо.
 Ако оста на потока от изхода на изпускателната тръба е разположена на 90° ±5° спрямо надлъжната осева линия на превозното средство, микрофонът се разполага в най-отдалечената от двигателя точка.
 Ако превозното средство е с два или повече изхода на изпускателната тръба, разположени на по-малко от 0,3 m един от друг и свързани към общ шумозаглушител, се извършва само едно измерване. Микрофонът трябва да се разположи спрямо изхода, който е най-отдалечен от надлъжната осева линия на превозното средство, или, когато такъв изход не съществува — спрямо изхода, който е най-високо над земната повърхност.
 За превозни средства с изпускателна тръба, снабдена с изходи, разположени на повече от 0,3 m един от друг, за всеки изход се провежда по едно измерване, условно приемайки, че той е единствен, и се записва най-високото ниво на звуковото налягане.
 За целите на пътна проверка контролната точка може да бъде преместена на външната повърхност на каросерията на превозното средство.


text:
Контролна точка
 2.4.2. Експлоатационни условия
 2.4.2.1. Целева честота на въртене на двигателя
 Целевата честота на въртене на двигателя се определя като:
 75 % от S за превозни средства с S ≤ 5 000 min–1, и
 50 % от S за превозни средства с S > 5 000 min–1.
 Ако по време на изпитване при работа на място превозно средство не може да достигне целевата честота на въртене на двигателя, определена по-горе, като такава честота се използват 95 % от максималната честота на въртене на двигателя, която може да се достигне по време на изпитването при работа на място.
 2.4.2.2. Процедура на изпитване
 Честотата на въртене на двигателя се увеличава постепенно от честота на въртене на празен ход до целевата честота на въртене на двигателя, като след това се задържа постоянна, без да се превишават максимално допустимите граници от ± 5 %. След това механизмът, управляващ дроселната клапа, бързо се освобождава и честотата на въртене на двигателя се връща на празен ход. Нивото на шума се измерва за период на работа на двигателя, при поддържане на постоянна честота на въртене на двигателя, с продължителност поне 1 секунда и целия период на намаляване на честотата на въртене. Като стойност от изпитването се взема максималното показание на шумомера.
 Измерването се счита за валидно само ако за период от най-малко 1 секунда честотата на въртене на двигателя по време на изпитването не се отклонява от целевата с повече от посоченото допустимо отклонение от ± 5 %.
 2.4.3. Изпускателна уредба с няколко режима на работа
 Превозните средства, оборудвани с изпускателна уредба с няколко режима на работа с ръчно регулиране, се изпитват при всички режими.
 2.5. Резултати
 2.5.1. Съобщението, посочено в приложение 1, трябва да съдържа всички съответни данни, и по-специално тези, които са използвани при измерването на шума на мотоциклет при работа на място.
 2.5.2. Измерванията се извършват в местоположението (местоположенията) на микрофона, предписано по-горе. Записва се максималното ниво на звуковото налягане по крива А, отчетено по време на изпитването, като се запазва една значеща цифра след десетичната запетая (напр. 92,45 се записва като 92,5, докато 92,44 се записва като 92,4).
 Изпитването се повтаря до получаването на три последователни измервания, които се различават помежду си в границите на 2,0 dB (A), за всеки отделен изход.
 2.5.3. Резултатът за даден изход е средноаритметичното на три действителни измервания, математически закръглен до най-близката целочислена стойност (напр. 92,5 се записва като 93, докато 92,4 се записва като 92).
 2.5.4. За превозни средства, оборудвани с няколко изхода на изпускателната тръба, се отчита нивото на звуковото налягане за изхода с най-високо средно ниво на звуковото налягане.
 2.5.5. За превозни средства, оборудвани с изпускателна уредба с няколко режима на работа и ръчно регулиране на изпускателния режим, се отчита нивото на звуковото налягане за режима с най-високо средно ниво на звуковото налягане.
 3. Шум на мотоциклета в движение (данни, отчитани с цел улесняване на изпитванията на превозното средство в експлоатация).
 3.1. Страна по договора може да определи процедура на изпитване в експлоатация, като надлежно отчете разликите с условията на изпитване, използвани при одобряването


text:
на тип.
 3.2. За да се улесни изпитването на мотоциклети за съответствие в експлоатация, следната информация относно измерванията на нивото на звуковото налягане, извършени съгласно точка 1 от приложение 3 за мотоциклета в движение, представлява контролни данни за съответствието в експлоатация:
 а)
 предавка (i) или, за превозни средства, изпитвани при неблокирани предавателни отношения, положението на превключвателя на предавките, избрано за изпитването;
 б)
 разстоянието на предварителното ускоряване l
 PA в m;
 в)
 средната скорост на превозното средство в km/h в началото на ускорението при напълно отворена дроселна клапа за изпитвания при включена предавка (i); и
 г)
 нивото на звуковото налягане L
 wot,(i) в dB(A) за изпитвания при напълно отворена дроселна клапа при включена предавка (i), определено като максималната величина от двете стойности, получени от усредняване на отделните резултати от измерване във всяко положение на микрофона поотделно.
 3.3. Контролните данни за съответствието в експлоатация се вписват във формуляра за съобщение, съответстващ на приложение 1.
 (1) Дискретно измерване на скоростта е това, при което стойностите за vAA’, vBB’ и vPP се определят с две или повече отделни устройства. При устройство за непрекъснато измерване, като например радар, цялата необходима информация за скоростта се получава с едно устройство.
 (2) Шумовите характеристики на съоръженията на изпитване на закрито се определят по отношение на честотата на срязване (Hz). Това е честотата, над която може да се счита, че помещението действа като полунеревербериращо пространство.
 Допълнение 1
 Схема на процедурата на изпитване за изпитването на превозното средство в движение при превозни средства от категории L3 с PMR ≤ 25
 Допълнение 2
 Местоположение на микрофона за изпитването за шум при работа на място
 Размерите са в метри, освен ако не е указано друго.
 ПРИЛОЖЕНИЕ 4
 СПЕЦИФИКАЦИИ ЗА ИЗПИТВАТЕЛНАТА ПЛОЩАДКА
 1. Въведение
 Настоящото приложение описва спецификациите по отношение на физическите характеристики и полагането на изпитвателната писта. Тези спецификации се основават на специален стандарт (1) и описват необходимите физически характеристики, както и методите за изпитване на тези характеристики.
 2. Необходими характеристики на повърхността
 Дадена покривка се счита, че съответства на настоящия стандарт, при условие че структурният материал и съдържанието на кухини или коефициентът на звукопоглъщане са измерени и е установено, че изпълняват всички изисквания на точки 2.1 до 2.4 по-долу, и при условие че е отговорено на конструктивните изисквания (точка 3.2).
 2.1. Съдържание на остатъчни кухини
 Съдържанието на остатъчни кухини VC в сместа за пътната покривка на пистата за изпитване не трябва да надхвърля 8 %. Относно процедурата по измерване, вж. точка 4.1.
 2.2. Коефициент на звукопоглъщане (2)
 Ако покривката не съответства на изискването за съдържание на остатъчни кухини, покривката е приемлива само ако нейният коефициент на звукопоглъщане α ≤ 0,10. Относно процедурата по измерване, вж. точка 4.2. Изискването от точки 2.1 и 2.2 е изпълнено също само ако е било измерено звукопоглъщането и е било установено α ≤ 0,10.
 2.3. Дълбочина на структурния материал
 Дълбочината на структурния материал (TD), измерена по обемния метод (вж. точка 4.3. по-долу), трябва да бъде:
 TD ≥ 0,4 mm
 2.4. Хомогенност на покривката
 Трябва да се положат всички възможни усилия, за да се гарантира, че покривката